**Bezenye Községi Önkormányzat képviselő-testületének**

**11/2017.(X.27.) önkormányzati rendelete**

**a helyi népszavazás kezdeményezéséhez szükséges választópolgárok számáról**

Bezenye Községi Önkormányzat képviselő-testülete a népszavazás kezdeményezéséről, az európai polgári kezdeményezésről, valamint a népszavazási eljárásról szóló 2013. évi CCXXXVIII. törvény 92. §-ában kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

Helyi népszavazást Bezenye község választópolgárai huszonöt százalékának megfelelő számú választópolgár kezdeményezhet.

**2. §**

1. Ezen rendelet a kihirdetését követő napon lép hatályba.

(2) Hatályát veszti a Helyi népszavazásról, népi kezdeményezésről szóló 6/1997.(III.12.) önkormányzati rendelet.

**Kammerhofer Róbert** **dr. Gáli Péter**

polgármester jegyző

Záradék: A rendelet kihirdetése 2017. október 27. napján megtörtént.

**dr. Gáli Péter**

jegyző